শীর্ষবিন্দু নিউজ: ১৮-দলীয় জোটের ডাকা হরতালের প্রথম দিন আজ সোমবার চাঙাভাবের মধ্যে শেষ হয়েছে দেশের শেয়ারবাজারের লেনদেন। দিনের লেনদেন শেষে দুই স্টক এক্সচেঞ্জে অধিকাংশ কোম্পানির শেয়ারের দাম বেড়েছে। এর ফলে সূচকের বড় উত্থান লক্ষ করা গেছে। একই সঙ্গে লেনদেন বেড়েছে দুই বাজারে। বাজারসংশ্লি¬ষ্ট ব্যক্তিরা বলছেন, দেশের রাজনৈতিক অস্থিরতার পরও গত মাসে দেশের শেয়ারবাজারে বৈদেশিক বিনিয়োগ বেড়েছে। বিষয়টি বিনিয়োগকারীদের মধ্যে ইতিবাচক প্রভাব ফেলেছে। তা ছাড়া হরতালে বাজার ভালো রাখতে প্রাতিষ্ঠানিক বিনিয়োগকারীরা সক্রিয় থাকায় বাজারে ইতিবাচক প্রভাব লক্ষ করা যায়।